Йоана Николова и Полина Иванова втори отборно на София Къп | beautyinsport.com
Home ГИМНАСТИКА	Йоана Николова и Полина Иванова втори отборно на София Къп
Приключи първият състезателен ден при девойките на Международния турнир „София Къп“ , който е съпътстващ Световната купа в София. България беше представена от четири отбора.
Първият ни отбор Йоана Николова и Полина Иванова заема временното второ място (63.450). И двете момичета играха много силно с въже и допуснаха грешки на обръч, като тази при Полина беше по-сериозна. Йоана получи 16.300 (въже) и 15.750 (обръч). Поли заслужи 16.050 на въже и 15.350 на обръч.
Води отборът на Израел в състав Никол Воронков и Юлиана Телигина , които събраха сбор от 64.450. Трети във временното класиране са момичета от Италия със сбор от 63.100. Русия в състав Алина Ермолова и Алиса Саркисян събра сбор от 60.400 и е седми след първи ден, след като и двете гимнастички допуснаха груби грешки.
Втория отбор на България събра сбор от 62.400 – четвърти резултат след първия ден – (Галатея Герова получи 15.450 на обръч и 15.550 на въже, а Елизабет Йовчева изигра силно въже , което бе оценено с 15.500 , но допусна грешка на обръч и получи оценка от 14.900).
Отбор номер три на България (Мариета Иванова силно въже , изиграно с много самочувствие и оценено с 15.500, Теодора Александрова – 15.000 на въже и 15.300 на обръч, Биляна Писова – 15.300 на обръч )
Отбор номер четири на България – (Марина Иванов – много силен обръч и оценка от 15.650 и 15.200 за въже, Мадлен Сергеева – 15.200 на въже и Лъчезара Пекова 15.000 на обръч).
Днес състезанието продължава с другите уреди.
Йоана Николова и Полина Иванова втори отборно на София Къп was last modified: май 25th, 2016 by viya